Actionfilm

Actionfilm er et begrep på en spesiell filmsjanger og kommer av det engelske ordet for handling. Handlingen i en actionfilm er gjerne preget av mange kjappe og voldsomme hendelser som ofte blir drevet frem av kamp mot tid eller store og ofte onde krefter, eller begge deler.Altman, 1999. Ofte inngår en eller annen form for vold som slagsmål, biljakter, skytescener eller eksplosjoner som elementer i handlingen, og ofte krever slike scener mange spesialeffekter og stuntmenn for å få dem til å se bra ut.Bordwell & Thompson, 2004.

Det er ikke uvanlig at actionfilmer blandes med andre filmsjangre. Spesielt vanlig er det med actionthriller, actionkomedier og actioneventyr, samt filmer som blander spenning og science fiction. 

 Historie 
En av pionerene innen det vi i dag kjenner som actionfilm er blant annet D. W. Griffith med sin spennende og spenningsfylte parallelle handling i den kontroversielle filmen The Birth of a Nation. Det er blant annet herfra vi i filmverdenen får introdusert uttrykket «reddet av kavaleriet». Men også Buster Keaton med sin fartsfylte crazykomedier har hatt innflytelse på sjangeren.Cook, 2004. Men den filmserien som kanskje har hatt mest innflytelse på det som i dag er kjent som actionfilm, er filmene om James Bond.

Mange har hatt innflytelse på sjangeren siden dette, og av filmer som har betydd mye for sjangeren i den nyere tid kan det nevnes Bullitt (Peter Yates 1968) og Die Hard (John McTiernan 1988).

I Norge har det vært en pågående debatt om den utpregede voldsbruken i actionfilmer, men trenden som begynte på 1990-tallet er at flere voldelige filmer aksepteres nå enn tidligere grunnet bedre tilgang via Internett og et godt system for å sette aldersgrenser.Gjesvik, Iversen & Sivertsen, 1998.

Liste over typiske actionfilmer (utvalg) 

Air Force One
Cliffhanger – på kanten av stupet
Cobra
Con Air
Dødelig våpen (Lethal Weapon)Die Hard
James Bond (serie)

Rambo
Indiana Jones
LéonThe Matrix
Speed
The Rock
The Terminator
True Lies

Kjente actionfilmskuespillere

Charles Bronson
Jackie Chan
Vin Diesel
Clint Eastwood
Harrison FordMel Gibson
Dolph Lundgren
Chuck Norris
Keanu Reeves
Arnold SchwarzeneggerSteven Seagal
Sylvester Stallone
Jean-Claude Van Damme
Bruce Willis
Referanser

Litteratur
Altman, Rick: «Film/Genre», BFI pub, 1999.
Bordwell & Thompson: «Film Art: An Introduction», McGraw-Hill, 2004.
Cook, David: «A History of Narrative Film», W. W. Norton, 2004.
Gjesvik, Iversen & Sivertsen: «"Rått, rått, rått og innmari godt". Vold som attraksjon i dagens fiksjonsfilm», Norsk medietidsskrift 12, 1998.

 Eksterne lenker 
Actionfilm; fra Bibliotekarstudentens nettleksikon om litteratur og medier (pdf-fil)

Se også
Actionkomedie
Filmsjanger